Depués de que lalcalde de Ribadeo (Lugo) falara de la posibilidá de sacar los restos de barcos fundíos nA Ría del Eo pa esponelos en museos de Galicia, la Conseyería de Cultura y Turismu dAsturies acaba de sacar una nota de prensa onde esplica que los restos catalogaos na vera asturiana de la Ría tán protexíos pola llexislación dAsturies.    Desque nel añu 2007 se localizara un  xacimientu arquelóxicu subacuáticu na ensenada de Yan, ente la playa dArnao y el cabu dA Punta da Cruz (Castripol), la Conseyería de Cultura dio los pasos necesarios pa consiguir la so protección llegal al incluílos na Carta Arqueolóxica de Castripol.    De la mesma manera, desarrolláronse dellos llabores dinvestigación que permitieron detallar los materiales quintegren el xacimientu subacuáticu. Amás, establecióse la hipótesis de que los barcos fundíos son dos fragates españoles del 1719.    La inclusión na Carta Arqueolóxica desti xacimientu supón que se-y aplica, a tolos efectos, la llexislación de Patrimoniu Cultural dAsturies, un fechu que fai imposible que se puedan estraer los restos de los materiales existentes na vertiente asturiana dA Ría del Eo pa llevalos a Galicia.